เรื่องร้องเรียน (ถนน) วันที่ 2022-06-16 04:10:02 — แขวงสามเสนใน เขตพญาไท กรุงเทพมหานคร
คอนโดกลางใจเมือง ชื่อ Siamese Ratcha Kru Condominium ตั้งอยู่ที่ 1077 ถ.พหลโยธิน สามเสนใน พญาไท กทม. 10400 ติดกับไปรษณีย์สนามเป้า อยู่ระหว่าง ซอยพหลโยธิน 3 และซอยพหลโยธิน 5 (ราชครู) ริมถ.พหลโยธิน มีการจัดตั้งโรงแรมจำนวน 3 ชั้น ชั้น 9-11 อยู่ภายในคอนโดมิเนียมอาคาร B ที่เป็นที่พักอาศัย ซึ่งน่าจะเข้าข่ายโรงแรมเถื่อน ภายใต้ชื่อว่า "BoonRumpa Accommodation" เป็นที่น่าวิตกกังวลเรื่องความปลอดภัยในชีวิตและทรัพย์สินเป็นอย่างมาก มีนักท่องเที่ยวต่างชาติมากหน้าหลายตาเข้ามาพักอาศัยเฉกเช่นโรงแรม เดินเข้าออก ใช้พื้นที่ส่วนกลางเช่นลูกบ้านที่เป็นเจ้าของร่วม อีกทั้งยังน่ากังวลเกี่ยวกับการแพร่ระบาดของโรคติดเชื้อ COVID-19 ฯลฯ 
ปัญหาดังกล่าวเกิดขึ้นมาหลายปี ทางเขตพญาไททราบเรื่องแต่ไม่ดำเนินการใดใด เคยมีลูกบ้านที่เป็นเจ้าของร่วมไปร้องเรียนที่เขตพญาไท ตำรวจท่องเที่ยว ฯลฯ แต่เรื่องก็เงียบ ไม่มีการจัดการใดใด ทีมผู้ว่าคนใหม่ของกทม.จึงเป็นความหวังอย่างมากของผู้พักอาศัย/เจ้าของร่วมของคอนโดมิเนียมแห่งนี้ โปรดพิจารณาดำเนินการให้ความช่วยเหลือและจัดการโรงแรมเถื่อนนี้ด้วยเถิด 
นอกจาก ชั้น 9 10 11 จะเป็นโรงแรมเถื่อนอย่างชัดเจนแล้ว ยังมีบางห้องที่เจ้าของร่วมปล่อยเช่ารายวันอยู่หลายห้อง เช่น ห้องบ้านเลขที่ 1077/95 นิติบุคคลทราบเรื่องทั้งหมดแต่ไม่ดำเนินการใดใด จึงขอความช่วยเหลือจากทีมผู้ว่ากทม.ด้วยความหวัง ขอขอบคุณเป็นอย่างสูง